CELEX: 32012R0803
Language: bg
Date: 2012-09-07 00:00:00
Title: Регламент за изпълнение (ЕС) № 803/2012 на Комисията от 7 септември 2012 година за изменение за 177-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

8.9.2012   
            
            
               BG
            
            
               Официален вестник на Европейския съюз
            
            
               L 244/5
            
         РЕГЛАМЕНТ ЗА ИЗПЪЛНЕНИЕ (ЕС) № 803/2012 НА КОМИСИЯТА
   от 7 септември 2012 година
   за изменение за 177-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на посочения регламент.
            
         
               (2)
            
            
               На 28 август 2012 г. Комитетът по санкциите към Съвета за сигурност на Организацията на обединените нации реши да извади две физически лица от списъка на лицата, групите и образуванията, спрямо които следва да се прилага замразяването на средства и икономически ресурси.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 септември 2012 година.
      
         
            За Комисията, от името на председателя,
         
            началникът на Службата за инструментите на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В категорията „Физически лица“ се заличават следните вписвания:
      
                  а)
               
               
                  
                     „Lotfi Ben Abdul Hamid Ben Ali Al-Rihani (известен още като: a) Lofti ben Abdul Hamid ben Ali al-Rihani, б) Abderrahmane). Дата на раждане: 1.7.1977 г. Месторождение: Тунис, Тунис. Гражданство: тунизийско. Номер на паспорта: L886177 (тунизийски паспорт, издаден на 14.12.1998 г., изтекъл на 13.12.2003 г.). Други сведения: име на майката: Habibah al-Sahrawi. Дата на определянето, посочено в член 2a, параграф 4, буква б): 12.11.2003 г.“
                  
               
            
                  б)
               
               
                  
                     „Ahmed El Bouhali (известен още като Abu Katada). Адрес: Rue Essadr El Aadam 43, Larache, Мароко. Дата на раждане: 31.5.1963 г. Място на раждане: Ould Yahia, Sidi Kacem, Мароко. Гражданство: мароканско. Национален идентификационен номер: G 0151108 (мароканска национална карта за самоличност, издадена на 4 март 1982 г. в Larache, Мароко). Други сведения: a) Италиански данъчен код: LBHHMD63E31Z330M; б) Име на бащата: Mohamed Mohamed; в) Име на майката: Sfia Sellam; г) Според наличната информация е починал в Афганистан. Дата на определянето, посочена в член 2a, параграф 4, буква б): 29.7.2005 г.“